text: Jordi Tudela, nomenat nou gerent de l'Institut Municipal de Persones amb Discapacitat de Barcelona | Diari de la Discapacitat
  IniciDiscapacitatJordi Tudela, nomenat nou gerent de l'Institut Municipal de Persones amb Discapacitat...
  Jordi Tudela, nomenat nou gerent de l'Institut Municipal de Persones amb Discapacitat de Barcelona
  Té una llarga trajectòria en la defensa dels drets del col·lectiu
  Jordi Tudela té una llarga trajectòria de participació en la societat civil // Foto: Ajuntament de Barcelona
  Jordi Tudela Fernàndez, un home que des dels anys vuitanta ha treballat per defensar els drets de les persones amb discapacitat, ha estat nomenat nou gerent de l'Institut Municipal de les Persones amb Discapacitat (IMPD) substituint en el càrrec a Ramon Lamiel.
  Tudela va néixer al barri de Poblenou, a Barcelona. És llicenciat en Filosofia i Ciències de l'Educació, per la Universitat de Barcelona amb una especialitat en Pedagogia Terapèutica. Té un postgrau en Serveis Socials i Política Social, de la Facultat de Ciències Econòmiques i Empresarials.
  En l'àmbit personal ha ocupat diferents càrrecs de representació dins de les entitats de persones amb discapacitat. Així, ha estat coordinador del Comitè Català de Representants de 'Minusvàlids', Vicepresident de la Taula del Tercer Sector Social de Catalunya, representat al Consell Rector de l'IMPD i membre del Comitè Executiu de l'EAPN, entre d'altres.
  Professionalment sempre ha treballat en l'àmbit. Va començar des del Centre d'Educació Especial Carrilet, ha estat coordinador del programa d'integració de l'ONCE, i gerent i director general del Dincat.
  També ha ocupat altres càrrecs directius i gerencials al tercer sector i l'administració pública, com la direcció del Programa de la Dependència, el ProDep, al Departament de Benestar Social de la Generalitat de Catalunya. A nivell municipal ha coordinat els departaments d'inclusió social de diferents ajuntaments de l'àrea metropolitana.
  Jordi Tudela assumeix el repte de ser al capdavant de l'IMPD amb un "enorme sentit de la responsabilitat", perquè "treballar cada dia per la inclusió, la diversitat i l'accessibilitat és comprometre's per millorar la vida de totes les persones de la ciutat". Igualment, com a expert en els drets de les persones amb discapacitat assenyala que "encara queda molt per fer" per garantir la igualtat de drets per tothom.
  En el seu pla de treball més imminent, el nou gerent ha destacat la importància de la Convenció sobre els drets de les persones amb discapacitat, que enguany compleix 15 anys, i que és el marc normatiu que guia les polítiques municipals per a convertir Barcelona en un referent en l'accessibilitat.
  Però més enllà de la legislació, Tudela ha destacat que "són les persones amb discapacitat, les seves famílies i les entitats qui amb la seva empenta i fortalesa ens marquen el camí".
  Per al gerent, amb una llarga trajectòria en la societat civil, el principal actiu de l'IMPD són les persones amb discapacitat i el seu entorn i per a la seva gestió aposta pel "treball en xarxa i la corresponsabilització en la presa de decisions per a avançar en la igualtat i l'ampliació de drets".
  Institut Municipal de les Persones amb Discapacitat
  Article anteriorÈxit de participació en les Colònies ASEM en format virtual per a infants i joves amb malalties neuromusculars
  Article següentPlena Inclusión demana que la inversió en polítiques educatives atengui també a l'alumnat amb discapacitat intel·lectual
  El COCARMI aprova en assamblea la incorporació al Comitè de la Federació Catalana d'Autisme i FEDER a Catalunya
  Redacció/Fonts - 28 de juliol de 2021
  Un total de 119 candidatures opten enguany als premis cermi.es per reconèixer les millors pràctiques en discapacitat
  CERMI Mujeres publica una guia per a l'accés a la salut i l'atenció sanitària de les dones i nenes amb discapacitat
  Redacció/Fonts - 21 de juliol de 2021
  El programa Noves Oportunitats de la Catalunya central ha acompanyat 335 joves durant el curs 2020-21
  La fundació CIES col·labora amb un congrés internacional sobre la gestió dels reptes que presenta la societat postpandèmia
  Fundació Eurofirms augmenta un 63% la contractació de persones amb discapacitat respecte al primer semestre de 2019
  Vall d'Hebrón i l'ACRA publiquen l'estudi més gran a Europa sobre l'afectació de la Covid a les residències de gent gran